CELEX: 62015CN0067
Language: lv
Date: 2015-02-12 00:00:00
Title: Lieta C-67/15: Lūgums sniegt prejudiciālu nolēmumu, ko 2015. gada 12. februārī iesniedza Tribunale Amministrativo per la Sardegna (Itālija) – Mario Melis u.c./Comune di Loiri Porto San Paolo, Provincia di Olbia Tempio

4.5.2015   
            
            
               LV
            
            
               Eiropas Savienības Oficiālais Vēstnesis
            
            
               C 146/15
            
         Lūgums sniegt prejudiciālu nolēmumu, ko 2015. gada 12. februārī iesniedza Tribunale Amministrativo per la Sardegna (Itālija) – Mario Melis u.c./Comune di Loiri Porto San Paolo, Provincia di Olbia Tempio
   
   (Lieta C-67/15)
   (2015/C 146/23)
   Tiesvedības valoda – itāļu
   
      Iesniedzējtiesa
   
   
      Tribunale Amministrativo per la Sardegna
   
   
      Pamatlietas puses
   
   
      Prasītāji: Mario Melis, Tavolara Beach Sas, Dionigi Piredda un Claudio Del Giudice
   
   
      Atbildētājas: Comune di Loiri Porto San Paolo un Provincia di Olbia Tempio
   
   
      Prejudiciālie jautājumi
   
   
               1)
            
            
               Vai LESD 49., 56. un 106. pantā paredzētie brīvības veikt uzņēmējdarbību, nediskriminācijas un konkurences aizsardzības principi nepieļauj tādu valsts tiesisko regulējumu, kurā ar vairākiem secīgiem tiesību aktiem ir noteikta atkārtota koncesiju uz ekonomiski nozīmīgiem valstij piederošiem piejūras īpašumiem termiņa pagarināšana?
            
         
               2)
            
            
               Vai Direktīvas 2006/123/EK (1) 12. pants nepieļauj tādu valsts tiesību normu kā 2009. gada 30. decembra Leģislatīvā dekrēta Nr. 194, kas pārveidots par 2010. gada 26. februāra Likumu Nr. 25, ar turpmākiem grozījumiem un papildinājumiem, 1. panta 18. punkts, kurā ir ļauts automātiski pagarināt spēkā esošās koncesijas uz valstij piederošiem piejūras īpašumiem ar tūrismu un atpūtu saistītas darbības veikšanai līdz 2015. gada 31. decembrim; vai līdz 2020. gada 31. decembrim saskaņā ar 2012. gada 18. oktobra Leģislatīvā dekrēta Nr. 179 34.k pantu, kas tajā ir ietverts ar 2012. gada 17. decembra Likuma Nr. 221, ar kuru tika pārveidots minētais leģislatīvais dekrēts, 1. panta 1. punktu?
            
         
      (1)  Eiropas Parlamenta un Padomes 2006. gada 12. decembra Direktīva 2006/123/EK par pakalpojumiem iekšējā tirgū (OV L 376, 36. lpp.).